ગાઝાપટ્ટી પર હુમલો કરી રહેલા ઇઝરાયલી સૈનિકો

ઇઝરાયલના વડા પ્રધાન બેન્યામિન નેતન્યાહૂએ કહ્યું છે કે ઇઝરાયલી સૈન્ય ગાઝામાં જ્યાં સુધી જરૂર પડે ત્યાં સુધી સૈન્યકાર્યવાહી કરશે. 

શુક્રવારે તેમણે એક નિવેદનમાં કહ્યું, "હમાસને ભારે કિંમત ચૂકવવી પડશે." 

બીજી બાજુ, હમાસના સૈન્યપ્રવક્તાએ કહ્યું છે કે ઇઝરાયલી સૈન્યે જો જમીનીસ્તરે કાર્યવાહી કરવાનો નિર્ણય કર્યો તો હમાસ ઇઝરાયલને 'પાઠ' ભણાવવા માટે તૈયાર છે. 

નેતન્યાહુના નિવેદન બાદ થોડા સમયમાં જ ગાઝાના આકાશમાં વિસ્ફોટોની તસવીરો અને વીડિયો સામે આવ્યાં. 

તો આ દરમિયાન અહીંની પરિસ્થિતિને જોતાં ઇસ્લામિક રાષ્ટ્રોના સંગઠન 'ઑર્ગેનાઇઝેશન ઑફ ઇસ્લામિક કૉર્પોરેશન' એટલે કે ઓઆઈસીએ રવિવારે ઇમરજન્સી બેઠક બોલાવી છે.  

જેરૂસલેમ અને ગાઝામાં ઘર્ષણ વધી રહ્યું છે અને અને સ્થિતિની ગંભીરતાને ધ્યાને લેતા સાઉદી અરેબિયાની વિનંતીને પગલે ઓઆઈસીએ આ બેઠક બોલાવી છે. 

આ બેઠકમાં ઓઆઈસીના સભ્યરાષ્ટ્રો સામેલ થશે. ઓઆઈસી દ્વારા જાહેર કરાયેલા નિવેદનમાં જણાવાયું છે કે પેલેસ્ટાઇનના વિસ્તારોમાં ઇઝરાયલી હુમલાઓ અંગે બેઠકમાં ચર્ચા કરાશે. 

ઇઝરાયલી સૈન્ય હવે ગાઝા સરહદે પહોંચી ગયું છે અને છેલ્લ... બીજા 4000 અક્ષરો માટે લેખ ચાલુ રાખો:
ા કેટલાક દિવસોથી જે ઘર્ષણ ચાલી રહ્યું છે એ જોતાં મધ્ય-પૂર્વમાં ભારે તણાવની સ્થિતિ સર્જાઈ છે. 

સંયુક્ત રાષ્ટ્રે પણ આ પરિસ્થિતને પગલે યુદ્ધની આશંકા વ્યક્ત કરી છે. 

ઇઝરાયલ-પેલેસ્ટાઇન વચ્ચે યુદ્ધ જેવી સ્થિતિ : ગાઝા સરહદે સૈન્ય, ટૅન્કોની તહેનાતી 

ઇઝરાયલે ગાઝા સરહદે મોટા પ્રમાણમાં સૈનિકો અને ટૅન્કોની તહેનાતી કરી દીધી

ઇઝરાયલે ગાઝા સરહદે ટૅન્કો અને સૈનિકોનો ખડકલો કરી દીધો છે. છેલ્લા કેટલાય સમયથી ચાલી રહેલા ઘર્ષણને પગલે ઇઝરાયલ હવે જમીનીસ્તરે સૈન્યઅભિયાન આદરવાનું વિચારી રહ્યું છે. 

ઇઝરાયલી સૈન્યે 7,000 રિઝર્વ સૈનિકોને બોલાવી લીધા છે અને ગાઝા સરહદ પર મોટા પ્રમાણમાં સૈન્ય અને ટૅન્કો ખડકી દીધાં છે. 

અત્યાર સુધી આ હિંસામાં ગાઝામાં 100થી વધુ અને ઇઝરાયલમાં સાત લોકોનો ભોગ લેવાઈ ચુક્યો છે. 

પેલેસ્ટાઇનિયન ચરમપંથીઓ અને ઇઝરાયેલી સૈન્ય વચ્ચે ફાટી નીકળેલી હિંસાએ ગુરુવારે વધારે વેગ પકડ્યો. ઉગ્રવાદીઓ ઇઝરાયલ પર રૉકેટ છોડતા રહ્યા અને ઇઝરાયલી સૈન્ય મિસાઇલોથી હવાઈ હુમલા કરતું રહ્યું. 

પેલેસ્ટાઇન અને ઇઝરાયલ વચ્ચે સંઘર્ષ કેમ ચાલી રહ્યો છે?

બીજી બાજુ, ઇઝરાયલની અંદર પણ યહૂદી અને આરબો વચ્ચે ઘર્ષણના સમાચાર મળી રહ્યા છે અને તેને પગલે ઇઝરાયલના વડા પ્રધાન બેન્યામિન નેતન્યાહૂએ ગૃહયુદ્ધની ચેતવણી ઉચ્ચારી છે. 

ઇઝરાયલના સંરક્ષણમંત્રી બેની ગેટ્ઝે અશાંતિને કાબૂમાં લેવા માટે સુરક્ષાદળોની ભારે તહેનાતીના આદેશ આપ્યા છે. અને અત્યાર સુધી 400થી વધારે લોકોની ધરપકડ કરી લેવાઈ છે. 

ગુરુવારે ગાઝા સરહદ પાસે ઇન્ફન્ટ્રીની બે ટુકડીઓ અને એક હથિયારધારી ટુકડીને તહેનાત કરી દેવાઈ છે. 

જોકે, હજુ ગ્રાઉન્ડ ઑપરેશન શરૂ કરવાનો કોઈ નિર્ણય લેવાયો નથી પણ માનવામાં આવી રહ્યું છે કે સૈન્ય વહેલી તકે આ અંગેની યોજના રજૂ કરશે. જે બાદ સૈન્યપ્રમુખોએ અને સરકારે તેને મંજૂર કરવાની રહશે. 

નોંધનીય છે કે વર્ષ 2014 બાદ ઇઝરાયલ અને ગાઝા વચ્ચે સૌથી ભયાનક હિંસા થઈ રહી છે. 

'ઇઝરાયલની બૉમ્બવર્ષા ગાઝાને બરબાદ કરી નાખશે'

ઇઝરાયલના સતત બૉમ્બમારાથી ગાઝાપટ્ટી પ્રદેશમાં જોરદાર નુકસાન થયું હોવાનું કહેવાઈ રહ્યું છે

આંતરરાષ્ટ્રીય માનવાધિકાર સંસ્થા 'ડૉક્ટર વિધાઉટ બૉર્ડર' (એમએસએફ)એ ચેતવણી આપી છે કે ઇઝરાયલ દ્વારા કરાઈ રહેલો ભારે બૉમ્બમારો 'ગાઝાને બરબાદી તરફ ધકેલી રહ્યો છે'પોતાના એક નિવેદનમાં એમએસએફે કહ્યું છે કે તેમને જણાયું છે ઇઝરાયલી પોલીસ દ્વારા કરાઈ રહેલો બળપ્રયોગ અસ્વીકાર્ય છે અને આનાથી ગાઝા...